**Adatkezelési tájékoztató és végfelhasználói feltételek**

**a Nemzetiségi Tanulmányi Ösztöndíj vonatkozásában**

A Nemzetiségi Tanulmányi Ösztöndíj (a továbbiakban: ösztöndíj) célja, hogy a nemzetiségi anyanyelvű, nemzetiségi kétnyelvű, továbbá ezek hiányában a nemzetiségi nyelvoktatást folytató középfokú oktatási intézmények tanulói sikeres érettségi vizsgát követően felsőfokú oktatási intézményben folytassák tanulmányaikat, valamint a nemzetiségi közösségi életben aktívan szerepet vállaljanak, erősítve ezzel a nemzetiségi identitást.

Jelen tájékoztatás célja, hogy az ösztöndíj programban részt venni kívánók tájékoztatást kapjanak személyes adataik kezeléséről valamint az adatkezelés további körülményeiről.

A tájékoztatási kötelezettségről a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet (a továbbiakban: GDPR Rendelet) 13. cikke, továbbá az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) rendelkezik.

1. **A GDPR Rendelet** 4. cikke alapján a személyes adat és az adatkezelés fogalmának meghatározása a következő:

1. „személyes adat”: azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;

2. “adatkezelés”: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés, továbbítás, terjesztés vagy egyéb módon történő 2 hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés.”

3. érintett: az ösztöndíj programban részt vevő pályázó (tanuló), bármely személyes adat alapján azonosított vagy – közvetlenül vagy közvetve – azonosítható természetes személy.

1. **Az Adatkezelő adatai**

**Az adatkezelő neve:** Miniszterelnökség

**Címe:** 1055 Budapest, Kossuth Lajos tér 2-4.

Az ösztöndíj támogatás megállapítása, a benyújtott pályázati anyagok elbírálása, az ösztöndíjszerződés megkötése, valamint a támogatás felhasználására vonatkozó ellenőrzéshez kapcsolódó adatkezelések során alkalmazott legfontosabb jogszabályok

* a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, **2016. április 27-i (EU)** **2016/679 európai parlamenti és tanácsi rendelet**
* Az információs önrendelkezési jogról és információszabadságról szóló **2011. évi CXII. törvény**
* A nemzetiségek jogairól szóló **2011. évi CLXXIX. törvény**

A Nemzetiségi Tanulmányi Ösztöndíjról szóló **44/2013. (VI. 26.) EMMI rendelet** (a továbbiakban: Rendelet)

**Az ösztöndíj programmal kapcsolatban megvalósuló adatkezelések**

(az ugyanazon adatot érintő többes adatkezelési cél esetében az eltérő adatkezelési célok külön sorban kerültek feltüntetésre)

|  |  |  |  |  |  |
| --- | --- | --- | --- | --- | --- |
|  | **Személyes adat megnevezése** | **Az adatkezelés jogalapja** | **Az adatkezelés célja** | **Megőrzési idő/az adatok törlése** | **Az adatok forrása** |
| 1. | **Név** | GDPR 6. cikk (1) bekezdés a) | A jelentkezési feltételek vizsgálatához és az érintett beazonosításához szükséges adatok ellenőrzése | 3 év | Közvetlenül a pályázat benyújtójától |
| 2. | **Születési dátum** | GDPR 6. cikk (1) bekezdés a) | A jelentkezési feltételek megfelelésének vizsgálatához és az érintett beazonosításához szükséges adatok ellenőrzése | 3 év | Közvetlenül a pályázat benyújtójától |
| 3. | **Születési hely** | GDPR 6. cikk (1) bekezdés a) | A jelentkezési feltételek megfelelésének vizsgálatához és az érintett beazonosításához szükséges adatok ellenőrzése | 3 év | Közvetlenül a pályázat benyújtójától |
| 4. | **Anyja neve** | GDPR 6. cikk (1) bekezdés a) | A jelentkezési feltételek megfelelésének vizsgálatához és az érintett beazonosításához szükséges adatok ellenőrzése | 3 év | Közvetlenül a pályázat benyújtójától |
| 5. | **Magyar állampolgár**  | GDPR 6. cikk (1) bekezdés a) | A jelentkezési feltételek megfelelésének vizsgálatához és az érintett beazonosításához szükséges adatok ellenőrzése | 3 év | Közvetlenül a pályázat benyújtójától |
| 6. | **Nemzetiségi hovatartozás** | GDPR 6. cikk (1) bekezdés a) | A jelentkezési feltételek megfelelésének vizsgálatához szükséges adat | 3 év | Közvetlenül a pályázat benyújtójától |
| 7. | **Szociális helyzet** | GDPR 6. cikk (1) bekezdés b) | A jelentkezési feltételek megfelelésének vizsgálatához szükséges adat  | 3 év | Közvetlenül a középfokú iskolától |
| 8. | **Állandó lakcím** | GDPR 6. cikk (1) bekezdés ab) | A jelentkezési feltételek megfelelésének vizsgálatához és az érintett beazonosításához szükséges adatok ellenőrzése | 3 év | Közvetlenül a pályázat benyújtójától |
| 9. | **Levelezési cím** | GDPR 6. cikk (1) bekezdés ab) | A jelentkezési feltételek megfelelésének vizsgálatához és az érintett beazonosításához szükséges adatok ellenőrzése | 3 év | Közvetlenül a pályázat benyújtójától |
| 10. | **Kapcsolattartó neve** | GDPR 6. cikk (1) bekezdés ab) | A pályázati és kiválasztási eljárás során a kapcsolattartáshoz szükséges adat | 10 év | Közvetlenül a pályázat benyújtójától |
| 11. | **Kapcsolattartó mobil telefonszáma** | GDPR 6. cikk (1) bekezdés ab) | A pályázati és kiválasztási eljárás során a kapcsolattartáshoz szükséges adat | 10 év | Közvetlenül a pályázat benyújtójától |
| 12. | **Kapcsolattartó email-címe** | GDPR 6. cikk (1) bekezdés ab) | A pályázati és kiválasztási eljárás során a kapcsolattartáshoz szükséges adat | 10 év | Közvetlenül a pályázat benyújtójától |
| 13. | **A pályázatot benyújtó önéletrajza** | GDPR 6. cikk (1) bekezdés c) | A jelentkezési feltételek megfelelésének vizsgálatához szükséges dokumentum | 10 év | Közvetlenül a pályázat benyújtójától |
| 14. | **Bankszámlaszám** | GDPR 6. cikk (1) bekezdés c) | A pályázaton elnyert támogatás folyósítása | 8 év | Közvetlenül az ösztöndíjban részesülőtől  |
| 15. | **Bankszámla-tulajdonos neve** | GDPR 6. cikk (1) bekezdés c) | A pályázaton elnyert támogatás folyósítása | 8 év | Közvetlenül az ösztöndíjban részesülőtől |
| 16. | **Bankszámlavezető pénzintézet neve** | GDPR 6. cikk (1) bekezdés c) | A pályázaton elnyert támogatás folyósítása | 8 év | Közvetlenül az ösztöndíjban részesülőtől |
| 17. | **Középfokú iskola megnevezése** | GDPR 6. cikk (1) bekezdés b) | A jelentkezési feltételek megfelelésének vizsgálatához szükséges adat  | 3 év | Közvetlenül a pályázat benyújtójától |
| 18. | **Középfokú iskola képviselője** | GDPR 6. cikk (1) bekezdés b) | A jelentkezési feltételek megfelelésének vizsgálatához szükséges adat  | 3 év | Közvetlenül a pályázat benyújtójától |
| 19. | **A tanuló nyilatkozata (*nemzetiségi oktatással, kultúrával, identitásőrzéssel kapcsolatos érdeklődési köréről, továbbtanulási szándékairól*)** | GDPR 6. cikk (1) bekezdés b) | A jelentkezési feltételek megfelelésének vizsgálatához szükséges adat | 3 év | Közvetlenül a pályázat benyújtójától |
| 20. | **A középfokú iskola ajánlása** | GDPR 6. cikk (1) bekezdés b) | A jelentkezési feltételek megfelelésének vizsgálatához szükséges adat | 3 év | Közvetlenül a középfokú iskolától |
| 21. | **A tanuló nyilatkozata (*nem részesül más államilag finanszírozott ösztöndíjban*)** | GDPR 6. cikk (1) bekezdés b) | A jelentkezési feltételek megfelelésének vizsgálatához szükséges adat | 3 év | Közvetlenül a pályázat benyújtójától |
| 22. | **A tanuló nyilatkozata (*hozzájáruló nyilatkozata a különleges személyes adat kezeléséhez*)** | GDPR 6. cikk (1) bekezdés b) | A jelentkezési feltételek megfelelésének vizsgálatához szükséges adat | 3 év | Közvetlenül a pályázat benyújtójától |

Felhívjuk szíves figyelmét, hogy a kapcsolattartási e-mail címnek nem kell szükségszerűen személyes adatot vagy arra utaló elnevezést, adatot tartalmaznia (pl. névből képzett e-mail cím).

Hozzájárulását a pályázati szakaszban (annak elbírálásáig) bármikor önkéntesen visszavonhatja, azonban a hozzájárulás visszavonása nem érinti a visszavonás előtti adatkezelés jogszerűségét.

Felhívjuk továbbá szíves figyelmét, hogy a pályázat pozitív elbírálását és a támogatási összeg folyósítását követően a támogatás folyósításához, az Adatkezelő számviteli fegyelemmel kapcsolatos kötelezettségeinek teljesítéséhez valamint a támogatási összeg felhasználásának ellenőrzéséhez szükséges személyes adatai tekintetében az adatkezelés jogalapját a továbbiakban nem a hozzájárulás képezi. Hiányos, ellentmondásos vagy értelmezhetetlen jelölést az Adatkezelőnek a hozzájárulás megtagadásaként kell értelmeznie.

A Miniszterelnökség, mint adatkezelő a személyes adatok kezelése során automatizált döntéshozatalt valamint profilalkotási megoldásokat nem alkalmaz.

1. **Az adatok védelme és megismerhetősége**

A személyes adatokhoz az Adatkezelő köztisztviselői és munkavállalói férhetnek hozzá kizárólag a feladataik ellátása érdekében és kizárólag az ahhoz szükséges mértékben.

Az Adatkezelő megfelelő informatikai, technikai és személyi intézkedésekkel gondoskodik az általa kezelt személyes adatok – többek között – jogosulatlan hozzáférés, valamint jogosulatlan megváltoztatása elleni védelméről.

1. **Adattovábbítás**

Az Adatkezelő kizárólag statisztikai célból a Belügyminisztérium részére továbbít adatokat. Az Adatkezelő harmadik személy részére nem ad át, nem továbbít személyes adatokat.

Jelen korlátozás alól kivételt képeznek a jogszabályi kötelezettség alapján teljesítendő adatszolgáltatások (pl. hatósági, vagy bírósági megkeresés esetén).

1. **Statisztikai célú adatgyűjtés**

Az ösztöndíjjal kapcsolatos adatok a pályázó/programban részt vevő tanuló azonosításra alkalmatlan módon kizárólag statisztikai célra felhasználhatók.

1. **Adatvédelmi tisztviselő neve és elérhetősége**:

Név: Laki Tibor

Elektronikus levélcím: adatvedelmitisztviselo@me.gov.hu

Székhely, levelezési cím: 1055 Budapest, Kossuth Lajos tér 2-4.

1. **Jogorvoslat**

Az érintettet az adatkezeléssel összefüggésben megillető jogai és azok érvényesítési lehetőségei.

Az érintettet az adatkezeléssel kapcsolatban az alábbi jogok illetik meg:

* ***Visszavonás joga (GDPR 7. cikk):*** amennyiben egyes adatok kezelése az Ön hozzájárulásán alapul, e hozzájárulását bármikor visszavonhatja. A hozzájárulás visszavonása nem érinti a hozzájárulás alapján végrehajtott adatkezelés jogszerűségét.
* ***Hozzáférés joga (GDPR 15. cikk):*** Ön megismerheti különösen az Adatkezelő által kezelt személyes adatait, az adatkezelés módját és körülményeit, valamint az adatokról másolatot kérhet.
* **Helyesbítés joga (GDPR 16. cikk):** Ön kérheti az Adatkezelő által pontatlanul kezelt személyes adatok indokolatlan késedelem nélküli helyesbítését, valamint a hiányos személyes adatok kiegészítését. Ilyen esetben az Adatkezelő ellenőrzi az adatok pontosságát és ennek függvényében végzi el az adatok helyesbítését.
* **Adathordozhatóság joga (GDPR 20. cikk):** Ön jogosult hozzájárulása, vagy valamely szerződés alapján kezelt személyes adatairól másolatot kérni és azt más szervezetek számára továbbküldeni, vagy esetlegesen az Adatkezelőtől ezen adatainak továbbítását kérni.
* ***Tiltakozás joga (GDPR 21. cikk):*** Ön tiltakozhat személyes adatainak folyamatban lévő kezelése ellen és annak a továbbiakban történő megszüntetését kérheti, ha:

o az adatkezelés személyes jellemzők bármilyen automatizált és személyes adatok kezelése keretében történő kiértékelésére irányul (profilalkotás)

o az adatkezelés az Adatkezelő vagy egy harmadik fél jogos érdekeinek érvényesítéséhez szükséges

Ilyen esetben az Adatkezelő megvizsgálja kérelmét és ennek függvényében szünteti meg az adatok további kezelését.

* ***Törlés joga (GDPR 17. cikk):*** Ön kezdeményezheti személyes adatainak az Adatkezelő általi törlését, amennyiben:

o az adatkezelés célja már nem áll fenn és továbbiakban nincs szükség az adott adatok kezelésére;

o Ön a visszavonás vagy tiltakozás jogával élt az adott adatok tekintetében;

o adatainak kezelése jogellenes;

o adatait a valamely jogszabály előírásának teljesítéséhez törölni szükséges.

* ***Korlátozás joga (GDPR 18. cikk):*** Ön jogosult adatainak korlátozott kezelését kérni az Adatkezelőtől. Ilyen esetben adatai zárolásra kerülnek, ezt követően az adatokkal bármilyen adatkezelési művelet (a tárolást kivéve) csak az Ön hozzájárulásával végezhető el. A korlátozás feloldható, ha az érintett adatok felhasználására jogi igény előterjesztéséhez, érvényesítéséhez, védelméhez, vagy mások jogainak védelméhez illetve uniós/tagállami közérdekből van szükség. A korlátozás feloldásáról Ön minden esetben tájékoztatást kap. Korlátozási kérését az Adatkezelő továbbítja azon személyek és szervezetek felé, akikkel az adatokat közölte, és amelyek ésszerű és elvárható módon számára elérhetők. A korlátozás joga az alábbi esetekben érvényesíthető:

o Ön vitatja az adott személyes adatok pontosságát, ilyenkor a korlátozás arra az időtartamra vonatkozik, amíg az Adatkezelő ellenőrzi a személyes adatok pontosságát. o Ön tiltakozott az adatkezelés ellen, ilyenkor a korlátozás arra az időtartamra vonatkozik, amíg megállapításra nem kerül, hogy Adatkezelő jogos indokai elsőbbséget élveznek-e az érintett jogos indokaival szemben.

o az érintett adatok kezelése jogellenes, vagy az adatkezelés célja már megszűnt, azonban Ön valamely okból ellenzi az adatok törlését

* ***Jogorvoslat joga (GDPR VIII. Fejezet):*** amennyiben úgy gondolja, hogy megsértettük a személyes adataihoz fűződő jogait, panaszt tehet a Nemzeti Adatvédelmi és Információszabadság Hatóságnál (a továbbiakban: Felügyeleti Hatóság).

A Felügyeleti Hatóság székhelye: 1125 Budapest, Szilágyi Erzsébet fasor 22/c

A Felügyeleti Hatóság postacíme: 1530 Budapest, Pf.: 5.

A Felügyeleti Hatóság telefonszáma: +36 1 391 1400;

A Felügyeleti Hatóság faxszáma: +36 1 391 1410;

A Felügyeleti Hatóság email-címe: ugyfelszolgalat@naih.hu

A Felügyeleti Hatóság honlap címe: [www.naih.hu](http://www.naih.hu/)

Az érintettnek továbbá lehetősége van jogainak megsértése esetén bírósághoz fordulni.

Az érintett további jogaira és a bírósági eljárás menetére vonatkozó részletes szabályokat az Infotv. 14.§-19.§-a, valamint a 21. §-22. §-a tartalmazza.

1. **A tanuló nyilatkozata**

Nyilatkozom arról, hogy

1. más államilag finanszírozott tanulmányi ösztöndíjban nem részesülök, egyben tudomásul veszem, hogy csak valós, nemleges nyilatkozat esetén részesülhetek ösztöndíjban,
2. az adatvédelmi tájékoztató és végfelhasználói feltételeket megismertem és az abban foglaltakat elfogadom.

Hozzájárulok ahhoz, hogy

1. ösztöndíjban részesítésem esetén nevem a Kormány honlapján közzétételre kerüljön,
2. a Miniszterelnökség a nemzeti köznevelésről szóló 2011. évi CXC. törvény 41. § (4) bekezdés a) pontja szerinti, valamint az ösztöndíj folyósításához szükséges adataimat nyilvántartsa,
3. a Miniszterelnökség a különleges személyes adataimat az (EU) 2016/679 európai parlamenti és tanácsi rendelet (Általános Adatvédelmi Rendelet) 6. cikk (1) bekezdés a) pontja, valamint 9. cikk (2) bekezdés a) pontja alapján kezelje.